Müller játszott a német korosztályos válogatottakban, 2008-ban tagja volt a junior világbajnokságot megnyerő német csapatnak. A felnőtt válogatottban már 2007-ben bemutatkozhatott Japán ellen, és abban az évben részt vehetett a világbajnokságon, amelyen bronzérmesek lettek. A következő évi Európa-bajnokságra is a német keret tagja volt, azonban két héttel a torna kezdete előtt fáradtságra hivatkozva lemondta a válogatottságot.